भोलानाथ ने फाग गाकर बिखेरा शिव रंग
होली के धार्मिक पक्ष का विश्वविद्यालय मेंं मंचन हुआ। पं. भोलानाथ मिश्र ने भगवान शिव के रंगोत्सव से जुड़ी रचना की प्रस्तुति बसंत राग में दी। आमतौर पर कृष्ण और राधा को ही होली पर्व से जोड़कर देखा जाता है लेकिन पं. भोला नाथ मिश्र ने रंगोत्सव पर भगवान शिव की महिमा का बखान अपनी प्रस्तुति में किया।
नई दिल्ली के ख्याति लब्ध कलाकार पं. मिश्र का साथ दे रहे थे वाराणसी कुबेर नाथ मिश्र व सारंगी पर साथ दे रहे थे नई दिल्ली के पं. भारत भूषण गोस्वामी। संगीत विश्वविद्यालय व अनुदान आयोग के संयुक्त आयोजन में फाग महोत्सव का उद्घाटन कुलपति प्रो. डॉ. मांडवी सिंह ने किया। प्रो. डाॅ. सिंह ने कार्यक्रम को संबोधित करते हुए कहा कि फाग बसंत पंचमी व होली के त्यौहार के दौरान निभायी जाने वाली परंपरा है इसमें चैती,कजरी, झुला आदि गाने की परंपरा रही है। विश्वविद्यालय व अनुदान आयोग का आयोजन उसी परंपरा को थामने का प्रयास है।
पं. धर्म नाथन ने दी होली व भैरवी की प्रस्तुति: लखनऊ के पं. धर्मनाथ मिश्र ने काफी, सिंदूरा व तीन ताल की रचना व किरवानी में होरी व भैरवी की प्रस्तुति दी। पं. मिश्र की प्रस्तुतियों में उनके बेटे मोहित व भतीजे राहुल ने उनका बखूबी साथ दिया।
खैरागढ़. विश्वविद्यालय में फाग महोत्सव के दौरान शिव महिमा का गान करते पं. भोलानाथ।
महोत्सव में होली
hin_Deva hin_Deva hin_Deva awa_Deva mai_Deva bho_Deva